RO Jurnalul Oficial al Uniunii Europene C 277/61

Avizul Comitetului Regiunilor — Propunerea de regulament al Parlamentului European și al Consiliului privind instituirea unui program pentru mediu și politici climatice (LIFE)

2012/C 277/08

COMITETUL REGIUNILOR

— având în vedere provocările de amploare din acest domeniu, CoR consideră bine-venită o creștere mai substanțială a acestui buget. Recunoaște că nu se poate ajunge la un acord cu privire la o anumită cifră până la încheierea negocierilor privind cadrul financiar multianual;

— sprijină noua abordare de tip „proiecte integrate”, dar solicită: încurajarea mai puternică a accesului și implicării în aceste proiecte a părților interesate; includerea printre domeniile prioritare ale proiectelor integrate a mediului marin, solului și gestionării zgomotului; instituirea unei coordonări adecvate a programelor LIFE cu alte fonduri UE în cadrul strategic comun și cu cadrele de acțiune prioritare care au ca scop finanțarea rețelei Natura 2000;

— consideră că eliminarea TVA de pe lista costurilor eligibile este susceptibilă de a descuraja mulți potențiali candidați de la elaborarea unei propuneri. Reamintește că TVA-ul este acceptat în calitate de cost eligibil în cadrul altor fonduri UE, dacă beneficiarii pot dovedi că TVA-ul nu poate fi recuperat;

— recomandă păstrarea, în continuare, a eligibilității costurilor pentru personalul permanent, cu condiția de a se dovedi cu documente că personalul în chestiune este afectat în mod oficial activităților din cadrul proiectului, cu normă întreagă sau cu fracțiune de normă;

— propune ca plafonul de cofinanțare să fie extins la 85 % în regiunile mai puțin dezvoltate (astfel cum sunt definite în regulamentele privind fondurile structurale) și în regiunile ultraperiferice;

— solicită ca programul LIFE să fie deschis și participării țărilor și teritoriilor de peste mări ale UE, care sunt părți la Decizia privind asocierea țărilor și teritoriilor de peste mări la Comunitatea Europeană (Decizia Consiliului 2001/822/CE), care influențează mult biodiversitatea din UE.

Raportor dna Kay TWITCHEN (UK-NI), membru al Consiliului local Essex Document de referință Propunerea de regulament al Parlamentului European și al Consiliului privind instituirea unui program pentru mediu și politici climatice (LIFE) COM(2011) 874 final – 2011/0428 COD

I. RECOMANDĂRI POLITICE

COMITETUL REGIUNILOR

A. Observații generale

1. Își reiterează punctul de vedere potrivit căruia programul LIFE reprezintă un instrument important pentru contribuția la finanțarea politicilor și proiectelor locale și regionale în domeniul mediului care au o valoare adăugată europeană și a contribuit la mobilizarea eforturilor autorităților locale și regionale. A contribuit, de asemenea, la crearea de parteneriate, consolidând astfel structurile de cooperare și a înlesnit schimbul de experiență și de informații la nivel local și regional.

2. Salută intenția de a continua programul LIFE și în noua perioadă de finanțare. Consideră că acest lucru va asigura o intervenție mai eficientă, va crea sinergii prin coordonarea activităților UE cu cele naționale și va spori vizibilitatea politicilor de mediu și climatice.

3. Împărtășește opinia Comisiei potrivit căreia mediul și politicile climatice ar trebui să fie parte integrantă a majorității politicilor UE. Cu toate acestea, principalele instrumente de finanțare ale UE nu abordează toate necesitățile specifice privind mediul și clima, prin urmare, rămâne necesar un program separat pentru mediu și politici climatice care să se bazeze pe realizările Regulamentului (CE) nr. 614/2007 privind LIFE + pentru perioada 2007-2013. Astfel, prin finanțarea de proiecte în domeniul mediului și climei care nu sunt eligibile pentru alte finanțări, se completează abordarea „de integrare” în bugetul UE a realizării obiectivelor în materie de mediu și schimbări climatice.

4. Ia notă de faptul că actualul program LIFE a subliniat că impactul său este limitat, din cauza lipsei de orientare strategică. Noul program va introduce, prin urmare, o abordare flexibilă, descendentă și va institui două subprograme distincte, care să acopere mediul și politicile climatice și să aibă priorități bine stabilite.

5. Este esențial în această privință ca flexibilitatea din cadrul programului să fie în continuare garantată în mod corespunzător. Procesul de prioritizare nu trebuie să ducă la constrângeri prea mari și la criterii prea restrictive. Calitatea propunerilor de proiect trebuie să rămână, ca și în programul în vigoare, factorul decisiv.

6. Consideră că Regulamentul LIFE ar trebui să facă trimitere în mod expres la nevoia de a căuta sinergii între diferitele componente, de exemplu, pentru a asigura faptul că proiectele în domeniul climei finanțate prin programul LIFE au un efect pozitiv asupra biodiversității și că proiectele în domeniul mediului finanțate prin programul LIFE iau în considerare chestiunile legate de climă. În măsura în care Comisia a indicat potențialele sinergii între cele două subprograme și pentru ca proiectele să fie puse în slujba mai multor obiective, va fi important să se asigure realizarea acestui lucru.

7. Își reiterează solicitarea (1) privind sprijinirea în continuare, prin programul LIFE, a unor proiecte în domeniul comunicării și informării, cu un accent special pe sensibilizare, în special pe educația în spiritul dezvoltării durabile și pe promovarea unor proiecte care implică autorități locale și regionale. În acest context, salută propunerea privind domeniul prioritar „guvernanță și informare în domeniul mediului” pentru fiecare dintre cele două subprograme.

8. Salută propunerea potrivit căreia, pentru a se asigura coerența între cele două subprograme din cadrul LIFE, acestea se vor afla în cadrul unui program de lucru multianual unic, având un singur set de norme de aplicare comune, o singură cerere de oferte și vor fi abordate împreună în cadrul Comitetului unic pentru Programul LIFE; subliniază faptul că nu ar trebui să existe proceduri și priorități divergente pentru diferitele subprograme.

9. Salută organizarea de către Comisia Europeană a unor consultări ample cu ocazia elaborării acestei propuneri și faptul că aceasta a luat în considerare numeroase puncte de vedere exprimate de către părțile interesate, precum și de către CoR (2).

B. Indicatori

10. Salută accentul pus, la articolul 3 din propunere, pe definirea unor indicatori pentru măsurarea succesului programului LIFE. Recomandă adăugarea de indicatori care să măsoare și să promoveze buna guvernanță și comunicarea în cadrul fiecărui proiect LIFE. CoR a solicitat ca programul LIFE să promoveze modalități de comunicare și activități de consolidare a capacităților orientate și, astfel, mult mai eficiente pentru fiecare proiect LIFE.

C. Subprogramul pentru mediu (LIFE „Mediu”)

Domeniul proritar „mediu și utilizarea eficientă a resurselor”

11. Ia notă de faptul că, la articolul 10, propunerea nu include inovarea din sectorul privat în scopul aplicării comerciale, întrucât aceasta va fi acoperită de inițiativa „Orizont 2020”. Astfel, programul LIFE se poate concentra mai mult pe ecoinovarea întreprinsă de autoritățile locale și regionale și pe identificarea de soluții a căror punere în aplicare este cel mai adesea realizată în mod optim prin parteneriate public-privat. Prin urmare, CoR salută trecerea la inovare a sectorului public și posibilitatea de creare a unor parteneriate public-privat.

Domeniul prioritar „biodiversitate”

12. Salută faptul că, în conformitate cu solicitarea CoR (3), propunerea oferă, la articolul 11, posibilitatea de a desfășura activități periodice, cu condiția ca proiectele să funcționeze pe baza unor proceduri exemplare care pot fi aplicate și în alte regiuni și să fie supuse unor standarde privind monitorizarea și comunicarea publică a rezultatelor.

13. Consideră că sprijinul prin intermediul proiectelor integrate pentru cadrele de acțiune prioritară care au ca scop finanțarea rețelei Natura 2000 va fi în viitor un element-cheie al domeniului prioritar „Biodiversitate” din cadrul programului LIFE. CoR solicită ca, ținându-se seama de cadrul instituțional al fiecărui stat membru, autoritățile regionale să fie responsabile pentru dezvoltarea cadrelor de acțiune prioritare și ia notă de inițiativele recente lansate de Comisia Europeană privind finanțarea rețelei Natura 2000 (4).

Domeniul prioritar „guvernanță și informare în domeniul mediului”

14. Salută cu interes consolidarea sprijinului acordat de programul LIFE guvernanței în domeniul mediului, prin transformarea acesteia în domeniu prioritar în regulamentul propus (articolul 12). CoR consideră că acest lucru va spori vizibilitatea potențialelor proiecte în domeniul guvernanței și că autoritățile locale și regionale vor deveni beneficiari importanți ai acestui nou domeniu prioritar. CoR a solicitat ca programul LIFE să contribuie la consolidarea capacităților administrative ale autorităților locale și regionale și să pună un accent sporit pe sensibilizare, inclusiv pe educația în spiritul dezvoltării durabile și pe promovarea unor proiecte care implică autoritățile locale și regionale și au un impact semnificativ la nivelul UE (5).

15. Consideră că acest domeniu prioritar ar trebui să promoveze schimbul de cunoștințe cu privire la punerea în aplicare a legislației de mediu a UE, prin susținerea rețelelor, a formării și a proiectelor în domeniul schimbului de bune practici la nivel european, în special între autoritățile locale și regionale care sunt active în acest domeniu.

D. Subprogramul pentru politici climatice (LIFE „Climă”)

16. Salută crearea unui nou subprogram privind politicile climatice, care poate juca un rol în promovarea unor măsuri și investiții cu emisii scăzute de dioxid de carbon, eficiente din punctul de vedere al utilizării resurselor și care să ia în considerare chestiunile legate de climă. Salută aceasta din perspectiva angajamentului asumat de UE pe plan internațional privind reducerea gazelor cu efect de seră în cadrul Protocolului de la Kyoto și al viitorului acord global privind clima care urmează a fi negociat până în 2015, precum și din perspectiva obiectivelor UE în cadrul pachetului energie/climă, al Strategiei Europa 2020 și al Foii de parcurs pentru trecerea la o economie competitivă cu emisii scăzute de dioxid de carbon până în 2050 (6).

17. Cu toate acestea, observă faptul că bugetul propus reprezintă o porțiune destul de redusă a bugetului total al programului LIFE (25 %). Astfel, subprogramul LIFE pentru politici climatice are un potențial extrem de limitat de reducere a gazelor cu efect de seră. În consecință, acesta ar trebui să promoveze numeroase avantaje pentru mediu, de exemplu ariile naturale, care sunt esențiale din punctul de vedere al garantării calității aerului și prezintă o mare biodiversitate (turbării și păduri), sau să stimuleze crearea de infrastructuri ecologice ca abordare integrată pentru conservarea biodiversității și atenuarea efectelor schimbărilor climatice.

18. Salută faptul că strategiile și planurile de acțiune privind atenuarea schimbărilor climatice și adaptarea la acestea vor reprezenta punctul central al proiectelor integrate.

19. Salută obiectivele clasificate la domeniul prioritar „guvernanță și informare în domeniul climei” (articolul 16) și consideră că CoR are un rol bine definit de jucat în promovarea sensibilizării la chestiuni legate de climă.

E. Proiecte integrate

20. Astfel cum a indicat în avizul său anterior (7), salută propunerea de introducere a unor proiecte integrate de lungă durată, la scară teritorială extinsă (în special regională, multiregională și națională), ca o modalitate de abordare a unei largi serii de chestiuni prin intermediul unei relații strategice, structurate, cu alte surse de finanțare ale UE. Proiectele LIFE ar urma să aibă în continuare o importantă valoare de catalizator.

21. Este de părere că proiectele integrate vor îmbunătăți punerea în aplicare a politicii în domeniul mediului și climei și integrarea acestora în alte politici, aplicând principiul guvernanței pe mai multe niveluri, prin asigurarea unei mobilizări coordonate a altor fonduri UE, naționale și private în vederea realizării unor obiective în domeniul mediului și climei. Acestea se vor concentra asupra punerii în aplicare a planurilor și strategiilor în domeniul mediului și climei la o scară teritorială mai extinsă decât scara obișnuită în cadrul programului LIFE+.

22. Salută faptul că lista domeniilor tematice relevante ale proiectelor integrate de la articolul 18 litera (d) reflectă în mare măsură recomandările anterioare ale CoR (gestionarea apei, conservarea naturii și a biodiversității, utilizarea durabilă a resurselor și gestionarea deșeurilor). Consideră totuși că ar trebui adăugate la această listă și mediul marin, solul și zgomotul, în calitate de domenii tematice relevante.

23. Își exprimă îngrijorarea cu privire la faptul că proiectele integrate pot fi dificil de conceput și de gestionat, în special având în vedere termenele-limită, criteriile de selecție, procedurile și formatele pentru depunerea candidaturii, condițiile de gestionare și modalitățile de raportare. Acest lucru poate descuraja în special autoritățile locale de mici dimensiuni; prin urmare, salută asistența tehnică prevăzută în propunerea de regulament, pentru a se oferi ajutor la conceperea și depunerea proiectelor integrate.

24. Solicită crearea unor mecanisme adecvate de coordonare a LIFE cu alte fonduri UE în cadrul strategic comun, în special în cadrul contractelor de parteneriat, astfel cum se prevede la articolul 14 din proiectul de regulament de stabilire a unor dispoziții generale, precum și cu noua abordare propusă a dezvoltării locale plasate sub responsabilitatea comunității și a strategiilor de dezvoltare locală pentru toate fondurile din cadrul strategic comun, în conformitate cu articolele 28 și 29 din proiectul de regulament de stabilire a unor dispoziții generale.

25. Se așteaptă ca această nouă categorie de proiecte LIFE aplicate la scară mai largă să includă cadrul și orientarea pentru elaborarea unor proiecte LIFE individuale și a altor proiecte, inclusiv un plan care să explice modul în care alte finanțări ale UE, naționale, regionale, locale și private se îmbină în vederea finanțării activităților propuse. În anumite cazuri, proiectele ar putea avea o durată mai mare, în cursul căreia ar putea fi dezvoltate și puse în aplicare proiecte LIFE individuale.

26. În același timp, acordă importanță proiectelor tradiționale, la scară mai mică, care sunt accesibile autorităților mai mici, acestea fiind mai puțin capabile să dezvolte un proiect integrat. În consecință, salută faptul că acestea sunt prevăzute în continuare în noul program și solicită ca bugetele totale care le sunt alocate să nu fie reduse.

27. Recunoaște necesitatea unei baze geografice orientative, însă consideră că acesta nu ar trebui să constituie principalul motiv care ar putea determina redirecționarea finanțării de la proiecte esențiale doar pentru că în altă parte trebuie realizată o cotă națională teoretică. Salută posibilitatea de a introduce țările vecine în aceste proiecte.

28. Consideră că ar trebui să se încurajeze într-o măsură mai mare implicarea părților interesate în proiectele integrate.

F. Simplificarea, programarea și actele delegate

29. Recunoaște încercările Comisiei Europene de a răspunde solicitărilor formulate într-un aviz anterior (8) privind o mai mare simplificare administrativă, inclusiv programarea multianuală și o utilizare sporită a instrumentelor IT. Utilizarea sumelor și ratelor forfetare poate reduce birocrația și este bine-venită. Cu toate acestea, își exprimă îngrijorarea în legătură cu faptul că angajamentul în vederea simplificării este exprimat în termeni cu sens extrem de larg, ca o aspirație, la considerentul 26.

30. Salută cu entuziasm introducerea unei abordări „în două etape” aplicabilă în cazul selecționării proiectelor integrate, în cadrul căreia potențialii candidați pot prezenta o notă explicativă spre aprobare prealabilă Comisiei, ceea ce înseamnă că participanții la licitație care au puține șanse de reușită cheltuie mai puține resurse. Acest lucru este, de asemenea, în conformitate cu recomandarea CoR. (9)

31. Salută programele de lucru multianuale de cel puțin doi ani, propuse la articolul 24. Consideră că aceste programe de lucru multianuale pot asigura că LIFE răspunde priorităților UE într-un mod mai strategic și mai politic. CoR solicită Comisiei să implice autoritățile locale și regionale în elaborarea programelor de lucru, astfel încât acestea să fie bine adaptate realității de pe teren.

32. Cu toate acestea, este preocupat de faptul că posibilitatea de revizuire intermediară a programelor multianuale, astfel cum este prevăzută la articolul 24 alineatul (3) poate genera evoluții imprevizibile pentru beneficiari. Prin urmare, amploarea modificărilor efectuate în urma revizuirii ar trebui să fie minimă.

33. Recunoaște faptul că, în cadrul programului actual, performanța punctelor naționale de contact diferă de la un caz la altul și în anumite cazuri existența unor deficiențe care determină utilizarea insuficientă a alocărilor naționale (CoR a solicitat în prealabil o mai bună pregătire a punctelor naționale de contact (10)).

34. Insistă asupra faptului că procedura de examinare și Comitetul pentru Programul LIFE ar trebui să funcționeze și, respectiv, să acționeze într-un mod transparent și integrator.

35. Ia notă de faptul că proiectul de regulament prevede adoptarea unor acte delegate privind indicatorii de performanță aplicabili priorităților tematice specifice (articolul 3), privind aplicarea criteriului de a fi „în interesul UE” [articolul 19 alineatul (1)] și privind criteriile „de aplicare a echilibrului geografic” pentru proiectele integrate [articolul 19 alineatul (3)]. CoR a adoptat o poziție critică față de utilizarea sporită a comitologiei în politica de mediu, întrucât aceasta nu conferă transparență procesului decizional și operațional al UE în raport cu autoritățile locale și regionale (11). Prin urmare, recomandă ca Comisia Europeană să organizeze consultări corespunzătoare cu autoritățile locale și regionale în cursul lucrărilor pregătitoare ale actelor delegate.

G. Cofinanțarea și costurile eligibile

36. Recunoaște faptul că Comisia Europeană a răspuns solicitărilor formulate într-un aviz anterior (12) privind creșterea ratei de cofinanțare de la nivelul actual de până la 50 % la 70 % (crescând până la 80 % pentru proiectele integrate și pregătitoare).

37. Propune ca rata cea mai mare să fie extinsă la 85 % în regiunile mai puțin dezvoltate (astfel cum sunt definite în regulamentele privind fondurile structurale (13)) și în regiunile ultraperiferice. Aceste regiuni au adesea o importanță esențială în ceea ce privește realizarea obiectivului de stopare a pierderii biodiversității.

38. Regretă faptul că Comisia Europeană nu a răspuns solicitărilor formulate într-un aviz anterior (14), potrivit cărora autoritățile locale și regionale ar trebui să își poată utiliza costurile de personal ca resurse proprii. Excluderea costurilor cu personalul permanent ar avea un impact negativ substanțial asupra calității și fezabilității proiectelor, în special a celor concepute de organizații mici, guvernamentale și neguvernamentale, care se bazează pe continuitatea personalului permanent și pe experiența acestuia și al căror personal lucrează adesea în regim de timp parțial la mai multe proiecte concomitent.

39. Consideră că, împreună cu eliminarea TVA de pe lista costurilor eligibile, în conformitate cu articolul 20, acest lucru este susceptibil de a descuraja mulți potențiali candidați de la elaborarea unei propuneri. Reamintește că TVA-ul este acceptat în calitate de cost eligibil în cadrul altor fonduri UE, dacă beneficiarii pot dovedi că TVA-ul nu poate fi recuperat.

40. Cu toate acestea, ia notă de constatările unui studiu care par să demonstreze că efectul ratelor de cofinanțare mult mai ridicate propuse de Comisie va contrabalansa, pentru majoritatea proiectelor, eliminarea anumitor elemente eligibile pentru finanțare. În plus, este conștient de faptul că timpul consacrat de personal unui proiect reprezintă un important motiv de disensiune între auditorii Comisiei și beneficiari, determinând recuperarea unor sume însemnate de către Comisie, uneori cu mult după finalizarea proiectului.

41. Cu toate acestea, recomandă păstrarea, în continuare, a eligibilității costurilor pentru personalul permanent, cu condiția de a se dovedi cu documente că personalul în chestiune este afectat în mod oficial activităților din cadrul proiectului.

H. Bugetul

42. Ia notă de faptul că, deși reprezintă o creștere considerabilă pentru program, creșterea propusă a bugetului alocat programului LIFE, de la 2 100 milioane EUR la 3 600 milioane EUR, rămâne relativ modestă, reprezentând doar 0,3 % din bugetul total al UE.

43. Cu toate acestea, având în vedere provocările de amploare din acest domeniu, CoR consideră bine-venită o creștere mai substanțială a acestui buget. Recunoaște că nu se poate ajunge la un acord cu privire la o anumită cifră până la încheierea negocierilor privind cadrul financiar multianual.

44. Finanțarea programului LIFE nu ar trebui să aibă impact asupra altor fonduri (cum ar fi fondurile structurale), cu toate că sunt bine-venite o mai mare coerență și complementaritate cu alte surse de finanțare.

45. Salută faptul că 50 % din subprogramul pentru mediu urmează a fi redirecționat către biodiversitate, acest lucru fiind în conformitate cu o solicitare din partea CoR. (15)

46. Salută noua dispoziție de la articolul 16 potrivit căreia programul LIFE poate fi asociat cu instrumente financiare inovatoare. Consideră că acest lucru este deosebit de relevant pentru domeniul prioritar „mediu și utilizarea eficientă a resurselor”. Reiterează ideea că aceste instrumente ar trebui folosite numai în plus față de subvențiile pentru acțiuni, și nu în locul acestora.

I. Principiul subsidiarității

47. Reafirmă că politica de mediu este un domeniu în care exercitarea competențelor este împărțită între Uniunea Europeană și statele membre. Prin urmare, se aplică principiul subsidiarității. Cu toate acestea, consideră că, întrucât regulamentul propus reprezintă o continuare a programului LIFE, care există din 1992, nu este necesară o evaluare în profunzime a conformității acestuia cu principiile subsidiarității și proporționalității. Subsidiaritatea și proporționalitatea sunt reamintite la considerentul (34) al propunerii de regulament.

48. Totuși: a) Este, în linii mari, în favoarea continuării gestionării centralizate a programului LIFE, însă consideră că va fi necesară garantarea faptului că delegarea unor sarcini, cum ar fi cele de selecționare a proiectelor și de monitorizare, către o agenție executivă nu reduce implicarea statelor membre în funcționarea programului și că niciun transfer nu va avea drept rezultat pierderi în materie de cunoștințe și experiență necesare pentru a procesa candidaturile din cadrul programului LIFE. b) Reamintește rolul important pe care îl au de jucat autoritățile locale și regionale în punerea în aplicare legislației de mediu și a strategiilor în domeniul climei ale UE la nivel subnațional și în promovarea inovării și a bunelor practici la nivelul publicului.

II. RECOMANDĂRI DE AMENDAMENTE

Amendamentul 1

Considerentul (15)

Textul propus de Comisie Amendamentul CoR Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor, „Foaie de parcurs pentru trecerea la o economie competitivă cu emisii scăzute de dioxid de carbon până în 2050” (16) (denumită în continuare „Foaia de parcurs 2050”) a recunoscut faptul că testarea de noi abordări cu privire la atenuarea schimbărilor climatice va rămâne un factor esențial pentru trecerea la o economie cu emisii scăzute de dioxid de carbon. De asemenea, va trebui asigurată adaptarea la schimbările climatice, ca prioritate transsectorială a Uniunii. Mai mult decât atât, promovarea guvernanței și sensibilizarea sunt esențiale pentru obținerea de rezultate constructive și pentru asigurarea implicării părților interesate. Prin urmare, subprogramul pentru politici climatice trebuie să sprijine eforturi prin care se aduc contribuții în trei domenii prioritare specifice: „Atenuarea schimbărilor climatice”, „Adaptarea la schimbările climatice” și „Guvernanța și informarea în domeniul climei”. Trebuie ca proiectele finanțate in cadrul programului LIFE să poată contribui la atingerea obiectivelor specifice în cel puțin două dintre domeniile prioritare respective și să implice participarea a cel puțin două state membre. Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor, „Foaie de parcurs pentru trecerea la o economie competitivă cu emisii scăzute de dioxid de carbon până în 2050” (16) (denumită în continuare „Foaia de parcurs 2050”) a recunoscut faptul că testarea de noi abordări cu privire la atenuarea schimbărilor climatice va rămâne un factor esențial pentru trecerea la o economie cu emisii scăzute de dioxid de carbon. De asemenea, va trebui asigurată adaptarea la schimbările climatice, ca prioritate transsectorială a Uniunii. Mai mult decât atât, promovarea guvernanței și sensibilizarea sunt esențiale pentru obținerea de rezultate constructive și pentru asigurarea implicării părților interesate. Prin urmare, subprogramul pentru politici climatice trebuie să sprijine eforturi prin care se aduc contribuții în trei domenii prioritare specifice: „Atenuarea schimbărilor climatice”, „Adaptarea la schimbările climatice” și „Guvernanța și informarea în domeniul climei”. . Trebuie ca proiectele finanțate in cadrul programului LIFE să poată contribui la atingerea obiectivelor specifice în cel puțin două dintre domeniile prioritare respective și să implice participarea a cel puțin două state membre.

Expunere de motive

Regulamentul LIFE ar trebui să facă trimitere în mod expres la nevoia de a căuta sinergii între obiectivele de mediu, în special între politicile climatice și biodiversitate. Este important să se pună accentul pe funcțiile ecosistemelor forestiere, întrucât ele pot contribui la biodiversitate și la atenuarea schimbărilor climatice, sporind totodată capacitatea de absorbție a carbonului.

Amendamentul 2

Considerentul 26

Textul propus de Comisie Amendamentul CoR În vederea simplificării programul LIFE și a reducerii sarcinii administrative pentru solicitanți și beneficiari, trebuie utilizate mai frecvent sume și rate forfetare, iar finanțarea trebuie să se concentreze pe categorii de costuri mai specifice. Cu titlu de compensație pentru costurile neeligibile și pentru a menține nivelul eficient de sprijin acordat prin programul LIFE, ratele de cofinanțare trebuie să fie de 70 %, ca regulă generală, și de 80 % în anumite cazuri. În vederea simplificării programul LIFE și a reducerii sarcinii administrative pentru solicitanți și beneficiari, trebuie utilizate mai frecvent sume și rate forfetare, iar finanțarea trebuie să se concentreze pe categorii de costuri mai specifice. Cu titlu de compensație pentru costurile neeligibile și pentru a menține nivelul eficient de sprijin acordat prin programul LIFE, ratele de cofinanțare trebuie să fie de 70 %, ca regulă generală, și de .

Expunere de motive

Rata superioară ar trebui să fie extinsă la 85 % în regiunile mai puțin dezvoltate din punct de vedere economic sau regiunile în tranziție (astfel cum sunt definite în regulamentele privind fondurile structurale). Aceste regiuni au adesea o importanță esențială în ceea ce privește realizarea obiectivului de stopare a pierderii biodiversității. Ca regulă generală, regiunile ultraperiferice beneficiază, în cadrul principalelor fonduri europene, de rate de cofinanțare de 85 %, motiv pentru care și în cadrul altor programe de finanțare ale Uniunii, cum este cazul LIFE, trebuie să existe posibilitatea ca ele să beneficieze de aceeași rată de cofinanțare. Trebuie remarcat de asemenea faptul că regiunile ultraperiferice au cea mai mare contribuție netă la biodiversitate din întreaga Uniune Europeană, pe teritoriul lor aflându-se un număr ridicat de situri de importanță comunitară incluse în rețeaua Natura 2000.

Amendamentul 3

Considerentul (30)

Textul propus de Comisie Amendamentul CoR Pentru a se asigura cea mai bună utilizare posibilă a fondurilor Uniunii și pentru a se garanta valoarea adăugată europeană, trebuie să se delege Comisiei competența de a adopta acte în conformitate cu articolul 290 din Tratatul privind funcționarea Uniunii Europene în ceea ce privește criteriile de eligibilitate pentru selectarea proiectelor, criteriile de aplicare a echilibrul geografic în cazul „proiectelor integrate” și indicatorii de performanță aplicabili anumitor priorități tematice. Este deosebit de important ca, în etapa pregătitoare, Comisia să desfășoare consultări adecvate, inclusiv la nivel de experți. Atunci când pregătește și elaborează acte delegate, Comisia trebuie să se asigure că documentele relevante sunt transmise simultan, la timp și în mod corespunzător Parlamentului European și Consiliului. Pentru a se asigura cea mai bună utilizare posibilă a fondurilor Uniunii și pentru a se garanta valoarea adăugată europeană, trebuie să se delege Comisiei competența de a adopta acte în conformitate cu articolul 290 din Tratatul privind funcționarea Uniunii Europene în ceea ce privește criteriile de eligibilitate pentru selectarea proiectelor, criteriile de aplicare a echilibrul geografic în cazul „proiectelor integrate” și indicatorii de performanță aplicabili anumitor priorități tematice. Este deosebit de important ca, în etapa pregătitoare, Comisia să desfășoare consultări adecvate, inclusiv la nivel de experți . Atunci când pregătește și elaborează acte delegate, Comisia trebuie să se asigure că documentele relevante sunt transmise simultan, la timp și în mod corespunzător Parlamentului European și Consiliului.

Expunere de motive

CoR a adoptat o poziție critică față de utilizarea sporită a comitologiei în politica de mediu, întrucât aceasta nu conferă transparență procesului decizional și operațional al UE în raport cu autoritățile locale și regionale.

Amendamentul 4

Articolul 5 - Participarea țărilor terțe la programul LIFE

Textul propus de Comisie Amendamentul CoR Programul LIFE este deschis participării următoarelor țări: Programul LIFE este deschis participării următoarelor țări: (a) țările AELS (Asociația Europeană a Liberului Schimb), care sunt părți la Acordul privind Spațiul Economic European (SEE); (a) țările AELS (Asociația Europeană a Liberului Schimb), care sunt părți la Acordul privind Spațiul Economic European (SEE); (b) țările candidate, potențial candidate și aderente la Uniune; (b) țările candidate, potențial candidate și aderente la Uniune; (c) țările în care se aplică politica europeană de vecinătate; (c) țările în care se aplică politica europeană de vecinătate; (d) țările care au devenit membre ale Agenției Europene de Mediu în conformitate cu Regulamentul (CE) nr. 993/1999 din 29 aprilie 1999 de modificare a Regulamentului (CEE) nr. 1210/90 privind crearea Agenției Europene de Mediu și a Rețelei europene de informare și observare pentru mediu. (d) țările care au devenit membre ale Agenției Europene de Mediu în conformitate cu Regulamentul (CE) nr. 993/1999 din 29 aprilie 1999 de modificare a Regulamentului (CEE) nr. 1210/90 privind crearea Agenției Europene de Mediu și a Rețelei europene de informare și observare pentru mediu. Această participare trebuie să se facă în conformitate cu condițiile prevăzute în acordurile multilaterale sau bilaterale respective, prin care se stabilesc principiile generale ale participării lor la programele Uniunii. Această participare trebuie să se facă în conformitate cu condițiile prevăzute în acordurile multilaterale sau bilaterale respective, prin care se stabilesc principiile generale ale participării lor la programele Uniunii.

Expunere de motive

Cele 21 de țări și teritorii de peste mări ale UE, împreună cu cele patru regiuni ultraperiferice ale Franței, dețin mai multe specii endemice și specii pe cale de dispariție decât totalitatea statelor membre. Cinci dintre cele 34 de „zone fierbinți” din punctul de vedere al biodiversității se află în țările și teritoriile de peste mări ale UE. Ecosistemele insulare reprezintă numai 5 % din suprafața de uscat de pe planetă; cu toate acestea, se știe că aceste ecosisteme găzduiesc circa o treime dintre speciile pe cale de dispariție din lume. Această biodiversitate rămâne relativ neprotejată, întrucât directivele privind păsările și habitatele nu se aplică în aceste teritorii. Este greu de obținut finanțare pentru sprijinirea activităților de conservare, întrucât aceste teritorii îndepărtate nu sunt eligibile pentru multe finanțări internaționale (din cauza asocierii lor cu UE). S-ar putea obține finanțări pentru proiectele din țările și teritoriile de peste mări din alocațiile naționale ale celor patru țări membre (Regatul Unit, Țările de Jos, Franța, Danemarca) care dețin teritorii clasificate ca țări și teritorii de peste mări și, în acest fel, nu ar exista efecte asupra fondurilor disponibile în cadrul programului LIFE în ansamblu.

Amendamentul 5

Articolul 8 – Complementaritate, alineatul (3)

Textul propus de Comisie Amendamentul CoR În conformitate cu responsabilitățile care le revin, Comisia și statele membre asigură coordonarea între programul LIFE și Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru afaceri maritime și pescuit, în vederea creării de sinergii, în special în contextul proiectelor integrate menționate la articolul 18 litera (d), și pentru sprijinirea utilizării de soluții, metode și abordări elaborate în cadrul programului LIFE. La nivelul Uniunii, coordonarea are loc în cadrul strategic comun menționat la articolul 10 din Regulamentul (UE) nr. …. (Regulamentul CSC). În conformitate cu responsabilitățile care le revin, Comisia și statele membre asigură coordonarea între programul LIFE și Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru afaceri maritime și pescuit, în vederea creării de sinergii, în special în contextul proiectelor integrate menționate laarticolul 18 litera (d), și pentru sprijinirea utilizării de soluții, metode și abordări elaborate în cadrul programului LIFE. La nivelul Uniunii, coordonarea are loc în cadrul strategic comun menționat la articolul 10 din Regulamentul (UE) nr. …. (Regulamentul ).

Expunere de motive

Având în vedere importanța contribuției strategice a programului LIFE la finanțarea Natura 2000, CoR solicită ca regulamentul să solicite în mod explicit statelor membre să asigure coordonarea și prin instituirea unor cadre de acțiune prioritare. În plus, ar putea rezulta sinergii potențiale din coordonarea de proiecte integrate LIFE cu noua abordare a dezvoltării locale plasate sub responsabilitatea comunității și a strategiilor de dezvoltare locală pentru toate fondurile CSC în conformitate cu articolele 28 și 29 din proiectul de regulament de stabilire a unor dispoziții generale. În plus, formularea din Regulamentul privind CSC este modificată pentru a se asigura conformitatea cu avizele Comitetului Regiunilor adoptate anterior (CdR 5/2012 rev. 1).

Amendamentul 6

Articolul 10 – Obiective specifice ale domeniului prioritar „mediu și utilizarea eficientă a resurselor”, litera (b)

Textul propus de Comisie Amendamentul CoR sprijini aplicării, dezvoltării, testării și demonstrării unor abordări integrate pentru punerea în aplicare a planurilor și a programelor în conformitate cu politica și legislația de mediu a Uniunii Europene, în special în domeniile apei, deșeurilor și aerului; sprijini aplicării, dezvoltării, testării și demonstrării unor abordări integrate pentru punerea în aplicare a planurilor și a programelor în conformitate cu politica și legislația de mediu a Uniunii Europene, în special în domeniile apei, , deșeurilor, și aerului;

Expunere de motive

În multe regiuni, abordarea contaminării solului este de importanță maximă și este considerată a fi în strânsă legătură cu protecția apei și prevenirea generării de deșeuri.

Amendamentul 7

Articolul 14 – Obiective specifice ale domeniului prioritar „atenuarea schimbărilor climatice”

Textul propus de Comisie Amendamentul CoR În vederea contribuirii la reducerea emisiilor de gaze cu efect de seră, domeniul prioritar „atenuarea schimbărilor climatice” are următoarele obiective specifice: În vederea contribuirii la reducerea emisiilor de gaze cu efect de seră, domeniul prioritar „atenuarea schimbărilor climatice” are următoarele obiective specifice: (a) contribuția la punerea în aplicare și dezvoltarea politicii și a legislației Uniunii Europene în materie de atenuare, inclusiv integrarea tuturor domeniilor de politică, în special prin dezvoltarea, testarea și demonstrarea abordărilor politice sau de conducere, a bunelor practici și a soluțiilor pentru atenuarea schimbărilor climatice; (a) contribuția la punerea în aplicare și dezvoltarea politicii și a legislației Uniunii Europene în materie de atenuare, inclusiv integrarea tuturor domeniilor de politică, în special prin dezvoltarea, testarea și demonstrarea abordărilor politice sau de conducere, a bunelor practici și a soluțiilor pentru atenuarea schimbărilor climatice; (b) îmbunătățirea bazei de cunoștințe pentru dezvoltarea, evaluarea preliminară, monitorizarea, evaluarea și punerea în aplicare a unor acțiuni și măsuri de atenuare eficiente și pentru sporirea capacității de a aplica respectivele cunoștințe în practică; (b) îmbunătățirea bazei de cunoștințe pentru dezvoltarea, evaluarea preliminară, monitorizarea, evaluarea și punerea în aplicare a unor acțiuni și măsuri de atenuare eficiente și pentru sporirea capacității de a aplica respectivele cunoștințe în practică; (c) facilitarea dezvoltării și a punerii în aplicare a abordărilor integrate, de exemplu în ceea ce privește strategiile și planurile de acțiune în materie de atenuare, la nivel local, regional sau național; (c) facilitarea dezvoltării și a punerii în aplicare a abordărilor integrate, de exemplu în ceea ce privește strategiile și planurile de acțiune în materie de atenuare, la nivel local, regional sau național; (d) contribuția la dezvoltarea și demonstrarea unor tehnologii, sisteme, metode și instrumente de atenuare inovatoare, care să poată fi reproduse, transferate sau integrate. (d) contribuția la dezvoltarea și demonstrarea unor tehnologii, sisteme, metode și instrumente de atenuare inovatoare, care să poată fi reproduse, transferate sau integrate

Expunere de motive

Este important să se garanteze că măsurile care vizează combaterea schimbărilor climatice nu au efecte negative asupra biodiversității. Mai mult însă, fiind preluate în cadrul programului LIFE, ele trebuie să aibă un efect pozitiv asupra biodiversității, întrucât este esențial să se mențină coerența între cele două mari axe ale programului LIFE.

Amendamentul 8

Articolul 15 – Obiective specifice ale domeniului prioritar „adaptarea la schimbările climatice”

Textul propus de Comisie Amendamentul CoR Pentru a contribui la sprijinirea eforturilor destinate sporirii rezilienței față de schimbările climatice, domeniului prioritar „adaptarea la schimbările climatice” are următoarele obiective specifice: Pentru a contribui la sprijinirea eforturilor destinate sporirii rezilienței față de schimbările climatice, domeniului prioritar „adaptarea la schimbările climatice” are următoarele obiective specifice: (a) contribuția la dezvoltarea și punerea în aplicare a politicii și legislației Uniunii Europene în materie de adaptare, inclusiv integrarea tuturor domeniilor de politică, în special prin dezvoltarea, testarea și demonstrarea abordărilor politice sau de conducere, a bunelor practici și a soluțiilor vizând adaptarea la schimbările climatice; (a) contribuția la dezvoltarea și punerea în aplicare a politicii și legislației Uniunii Europene în materie de adaptare, inclusiv integrarea tuturor domeniilor de politică, în special prin dezvoltarea, testarea și demonstrarea abordărilor politice sau de conducere, a bunelor practici și a soluțiilor vizând adaptarea la schimbările climatice; (b) îmbunătățirea bazei de cunoștințe pentru dezvoltarea, evaluarea preliminară, monitorizarea, evaluarea și punerea în aplicare a unor măsuri și acțiuni de adaptare eficiente și sporirea capacității de a aplica respectivele cunoștințele în practică; (b) îmbunătățirea bazei de cunoștințe pentru dezvoltarea, evaluarea preliminară, monitorizarea, evaluarea și punerea în aplicare a unor măsuri și acțiuni de adaptare eficiente și sporirea capacității de a aplica respectivele cunoștințele în practică; (c) facilitarea dezvoltării și a punerii în aplicare a abordărilor integrate, de exemplu în ceea ce privește strategiile și planurile de acțiune în materie de adaptare, la nivel local, regional sau național; (c) facilitarea dezvoltării și a punerii în aplicare a abordărilor integrate, de exemplu în ceea ce privește strategiile și planurile de acțiune în materie de adaptare, la nivel local, regional sau național; (d) contribuția la dezvoltarea și demonstrarea unor tehnologii, sisteme, metode și instrumente de adaptare inovatoare, care să poată fi reproduse, transferate sau integrate. (d) contribuția la dezvoltarea și demonstrarea unor tehnologii, sisteme, metode și instrumente de adaptare inovatoare, care să poată fi reproduse, transferate sau integrate

Expunere de motive

Este important să se garanteze că măsurile care vizează combaterea schimbărilor climatice nu au efecte negative asupra biodiversității. Mai mult însă, fiind preluate în cadrul programului LIFE, ele trebuie să aibă un efect pozitiv asupra biodiversității, întrucât este esențial să se mențină coerența între cele două mari axe ale programului LIFE.

Amendamentul 9

Articolul 18 – Proiecte, litera (d)

Textul propus de Comisie Amendamentul CoR Prin intermediul subvențiilor pentru acțiuni se pot finanța următoarele proiecte: …. d) proiecte integrate, în special în domeniile: natură, apă, deșeuri, aer, atenuarea schimbărilor climatice și adaptarea la schimbările climatice; Prin intermediul subvențiilor pentru acțiuni se pot finanța următoarele proiecte: …. d) proiecte integrate, în special în domeniile: natură, apă, , deșeuri, aer, atenuarea schimbărilor climatice și adaptarea la schimbările climatice;

Expunere de motive

Domeniile prioritare ar trebui să includă mediul marin, solul și gestionarea zgomotului.

Amendamentul 10

Articolul 19 – Condiții de eligibilitate a proiectelor

Textul propus de Comisie Amendamentul CoR 1. Proiectele menționate la articolul 18 trebuie să îndeplinească următoarele criterii de eligibilitate: 1. Proiectele menționate la articolul 18 trebuie să îndeplinească următoarele criterii de eligibilitate: (a) să fie în interesul UE, aducând o contribuție importantă la realizarea unuia dintre obiectivele Programului LIFE menționate la articolul 3; (a) să fie în interesul UE, aducând o contribuție importantă la realizarea unuia dintre obiectivele Programului LIFE menționate la articolul 3; (b) să asigure o abordare rentabilă și să fie coerente din punct de vedere tehnic și financiar; (b) să asigure o abordare rentabilă și să fie coerente din punct de vedere tehnic și financiar; (c) să fie solide, în ceea ce privește modalitatea de punere în aplicare propusă. (c) să fie solide, în ceea ce privește modalitatea de punere în aplicare propusă. Se acordă Comisiei competența de a adopta acte delegate, în conformitate cu articolul 30, referitoare la condițiile de aplicare a criteriului prevăzut la alineatul (1) litera (a), în vederea adaptării respectivului criteriu la domeniile prioritare specifice, astfel cum sunt definite la articolele 9 și 13. Se acordă Comisiei competența de a adopta acte delegate, în conformitate cu articolul 30, referitoare la condițiile de aplicare a criteriului prevăzut la alineatul (1) litera (a), în vederea adaptării respectivului criteriu la domeniile prioritare specifice, astfel cum sunt definite la articolele 9 și 13. 2. Atunci când este posibil, proiectele finanțate în cadrul programului LIFE trebuie să promoveze sinergii între diferitele obiective și utilizarea achizițiilor publice ecologice. 2. roiectele finanțate în cadrul programului LIFE trebuie să promoveze sinergii între diferitele obiective și utilizarea achizițiilor publice ecologice. 3. Proiectele integrate menționate la articolul 18 litera (d) trebuie să implice, după caz, părțile interesate și să promoveze, când este posibil, coordonarea și mobilizarea altor surse de finanțare ale Uniunii Europene. 3. Proiectele integrate menționate la articolul 18 litera (d) trebuie să implice părțile interesate și să promoveze, când este posibil, coordonarea și mobilizarea altor surse de finanțare ale Uniunii Europene. În cadrul procesului de atribuire pentru proiectele integrate, Comisia asigură echilibrul geografic, în conformitate cu principiile de solidaritate și partajare a eforturilor. Comisia trebuie împuternicită să adopte acte delegate în conformitate cu articolul 30, referitoare la criteriile de aplicare a echilibrului geografic în fiecare dintre domeniile tematice menționate la articolul 18 litera (d). În cadrul procesului de atribuire pentru proiectele integrate, Comisia asigură echilibrul geografic , în conformitate cu principiile de solidaritate și partajare a eforturilor. Comisia trebuie împuternicită să adopte acte delegate în conformitate cu articolul 30, referitoare la criteriile de aplicare a echilibrului geografic în fiecare dintre domeniile tematice menționate la articolul 18 litera (d). 4. Comisia trebuie să acorde o atenție deosebită proiectelor transnaționale, în cazul cărora cooperarea transnațională este determinantă pentru garantarea protecției mediului și realizarea obiectivelor climatice și trebuie să facă tot posibilul pentru a se asigura că cel puțin 15 % din resursele bugetare destinate proiectelor sunt alocate proiectelor transnaționale. 4. Comisia trebuie să acorde o atenție deosebită proiectelor transnaționale, în cazul cărora cooperarea transnațională este determinantă pentru garantarea protecției mediului și realizarea obiectivelor climatice și trebuie să facă tot posibilul pentru a se asigura că cel puțin 15 % din resursele bugetare destinate proiectelor sunt alocate proiectelor transnaționale.

Expunere de motive

Dacă eforturile depuse în cadrul programului ar trebui să fie repartizate în întreaga UE, nu în ultimul rând pentru că problemele de mediu și climatice au adesea implicații transfrontaliere, conceptul de „cote naționale” este totuși nepotrivit și nu ar trebui să primeze în fața meritului intrinsec al propunerilor individuale. Trebuie să se evite o situație în care viitoarele proiecte integrate și multianuale care vor fi eligibile să ducă la reducerea bugetelor destinate acțiunilor existente care și-au dovedit utilitatea. De altfel, acest tip de acțiuni sunt cel mai ușor de utilizat de către autoritățile locale și regionale, care nu dispun neapărat de mijloacele necesare pentru a implementa proiectele integrate prevăzute în propunerea Comisiei. De asemenea, din motive de coerență, proiectele finanțate prin programul LIFE ar trebui să încurajeze utilizarea achizițiilor publice ecologice.

Amendamentul 11

Articolul 20 – Rate de cofinanțare și eligibilitatea costurilor pentru proiecte, alineatul (1)

Textul propus de Comisie Amendamentul CoR Rata maximă de cofinanțare pentru proiectele menționate la articolul 18 este de 70 % din costurile eligibile. Cu titlu excepțional, rata maximă de cofinanțare pentru proiectele menționate la articolul 18 literele (d) și (f) este de 80 % din costurile eligibile Rata maximă de cofinanțare pentru proiectele menționate la articolul 18 este de 70 % din costurile eligibile. Cu titlu excepțional, rata maximă de cofinanțare pentru proiectele menționate la articolul 18 literele (d) și (f) este de 80 % din costurile eligibile .

Expunere de motive

Rata superioară ar trebui să fie extinsă la 85 % în regiunile mai puțin dezvoltate (astfel cum sunt definite în regulamentele privind fondurile structurale). Aceste regiuni au adesea o importanță esențială în ceea ce privește realizarea obiectivului de stopare a pierderii biodiversității. Ca regulă generală, regiunile ultraperiferice beneficiază, în cadrul principalelor fonduri europene, de rate de cofinanțare de 85 %, motiv pentru care și în cadrul altor programe de finanțare ale Uniunii, cum este cazul LIFE, trebuie să existe posibilitatea ca ele să beneficieze de aceeași rată de cofinanțare. Trebuie remarcat de asemenea faptul că regiunile ultraperiferice au cea mai mare contribuție netă la biodiversitate din întreaga Uniune Europeană, pe teritoriul lor aflându-se un număr ridicat de situri de importanță comunitară incluse în rețeaua Natura 2000.

Amendamentul 12

Articolul 20 – Rate de cofinanțare și eligibilitatea costurilor pentru proiecte, alineatul (2), prima parte, referitoare la TVA

Textul propus de Comisie Amendamentul CoR TVA-ul nu se consideră cost eligibil pentru proiectele menționate la articolul 18. TVA-ul consider cost eligibil pentru proiectele menționate la articolul 18.

Expunere de motive

CoR consideră că eliminarea TVA de pe lista costurilor eligibile este susceptibilă de a descuraja mulți potențiali candidați de la elaborarea unei propuneri. Reamintește că TVA-ul este acceptat în calitate de cost eligibil în cadrul altor fonduri UE, dacă beneficiarii pot dovedi că TVA-ul nu poate fi recuperat.

Amendamentul 13

Articolul 20 – Rate de cofinanțare și eligibilitatea costurilor pentru proiecte, alineatul (3) (nou)

Textul propus de Comisie Amendamentul CoR —

Expunere de motive

CoR consideră că eliminarea costurilor de personal de pe lista costurilor eligibile este susceptibilă de a descuraja mulți potențiali candidați de la elaborarea unei propuneri. Formularea restabilește această eligibilitate, astfel cum este definită în Regulamentul LIFE + (CE) nr. 614/2007 publicat în Jurnalul Oficial L309 din 20 noiembrie 2008 (a se vedea articolul 5), ținând totodată seama de cheltuielile cu salariile, nu numai nu numai de posibilitatea de a le finanța, fără criterii precise. Pentru operatorii de mici dimensiuni, obligația de a angaja personal suplimentar pentru gestionarea acestor proiecte nu este realistă și ar face realizarea lor adeseori imposibilă, cu atât mai mult cu cât ele necesită personal specializat, care să cunoască bine domeniul. În consecință, propunem limitarea condiției în sensul afectării efective a acestui personal pentru realizarea proiectului finanțat.

Trebuie precizat cu claritate că funcționarul responsabil în mod special pentru un proiect va putea să se ocupe de acesta cu normă întreagă sau cu fracțiune de normă, astfel încât să nu existe discriminări în acest sens în momentul calculării costurilor cu funcționarii care lucrează efectiv la proiectele finanțate. Experiența dobândită în punerea în aplicare a proiectelor în fazele anterioare ale programului LIFE arată că derularea acestora reclamă deseori o participare cu fracțiune de normă, dar absolut necesară, a funcționarilor, motiv pentru care este necesar să se poată recunoaște aceste costuri ca fiind eligibile pentru finanțare.

Bruxelles, 19 iulie 2012 Președinta Comitetului Regiunilor Mercedes BRESSO

(1) CdR 6/2011 fin (punctul 74).

(2) Raportul „Evaluarea impactului teritorial generat de instrumentul Life+ al UE”, elaborat de Secretariatul Comitetului Regiunilor, mai 2011, CdR 6/2011 fin.

(3) CdR 6/2011 (punctul 56).

(4) Document de lucru al serviciilor Comisiei SEC(2011) 1573 final.

(5) CdR 6/2011 fin, Raportul „Evaluarea impactului teritorial generat de instrumentul Life+ al UE”, elaborat de Secretariatul Comitetului Regiunilor, mai 2011.

(6) COM(2010) 2020 final și COM(2011) 112 final

(7) CdR 6/2011 fi (punctele 6, 25 și 65-69)

(8) CdR 6/2011 fin (punctele 33 și 37).

(9) CdR 6/2011 final (punctul 38).

(10) CdR 6/2011 fin (punctul 18).

(11) CdR 25/2011 fin, CdR 159/2008 fin, CdR 47/2006 fin

(12) CdR 6/2011 fin (punctul 35).

(13) COM(2011) 615 final; CdR 6/2011fin (punctul 15).

(14) CdR 6/2011 final (punctul 34).

(15) CdR 6/2011 fin (punctele 9 și 14).

(16) COM (2011) 112 final, 8.3.2011.